recursal/SuperWikiNEXT-32B huggingface dataset:
|  |  |
| --- | --- |
|  | இப்பட்டியல் முழுமையானது அன்று. நீங்கள் அறிந்தவற்றை இதில் சேர்த்து இதனை விரிவாக்க உதவுங்கள்! |

இக்கட்டுரை இந்தியாவில் வழங்கப்படும் எம்பிபிஎஸ் படிப்பைப் பற்றியது. 

**இளங்கலை மருத்துவம் மற்றும் இளங்கலை அறுவையியல்** *(Bachelor of Medicine and Bachelor of Surgery)* அல்லது **எம்பிபிஎஸ்** *(MBBS)* என்பது இந்தியா உள்ளிட்ட பொதுநலவாய நாடுகளில் உள்ள பல்கலைக் கழகங்களால் வழங்கப்படும் ஒரு தொழிற் பட்டப்படிப்பு ஆகும். இது எம்பிபிஎஸ் என்ற ஆங்கிலச் சுருக்கத்தாலும் எளிமையாக **மருத்துவப் பட்டப் படிப்பு** என்றே பரவலாக அறியப்படுகிறது. இதன் பெயர் இப்படிப்பை இரட்டைப் பட்டப் படிப்பு *(dual degree)* என்பது போல் உணர்த்தினாலும் இது ஒரே படிப்பாகவே கருதப்படுகின்றது.

மொத்த இடங்கள்
-------------

இந்தியாவில் உள்ள 335 அரசு மற்றும் தனியார் ‌மருத்துவக் கல்லூரிகளில் பொத்தம் 40385 மருத்துவப் பட்டப் படிப்பிற்கான இடங்கள் உள்ளன.  இவற்றில் அரசு மருத்துவக் கல்லூரிகளில் உள்ள எம்பிபிஎஸ் படிப்பிற்கான இடங்களில் சரி பாதி நடுவணரசிற்குரியது. இந்த இடங்களில் (ஜம்மு காஷ்மீர் மற்றும் ஆந்திரப்பிரதேசம் தவிர) இந்தியாவின் எந்த ஒரு மாநிலத்தவரும் சேர்ந்து படிக்கலாம். இந்த இடங்கள் அனைத்திந்திய அளவில் தேசிய கல்வி ஆராய்ச்சி மற்றும் பயிற்சி நிறுவனத்தால் *(National Council of Educational Research and training)* நடத்தப்படும் மருத்துவம் மற்றும் பல்மருத்துவத்திற்கான *(premedical predental - PMPD)* நுழைவுத் தேர்வின் மூலம் நிரப்பப்படுகின்றன. மீதிப்பாதியை அந்தந்த மாநில அரசுகள் நிரப்பிக் கொள்ளலாம். ஜம்மு காசுமீர் மற்றும் ஆந்திரப்பிரதேச மாநிலத்தில் உள்ள அரசு மருத்துவக் கல்லூரி இடங்களில் அந்த மாநிலத்தவர்கள் மட்டுமே சேர முடியும். அதே போல அந்த மாநிலத்தவர்களும் வேறு மாநில மருத்துவக்கல்லூரிகளில் உள்ள நடுவணரசிற்கான 50 விழுக்காட்டு இடத்தில் சேர முடியாது.

சேர்க்கை நடைமுறை
----------------

இந்திய மருத்துவக் கவுன்சில் இந்தியாவில் மருத்துவக் கல்வியை நிர்வகிக்கும் அமைப்பாக இருந்து வருகிறது. எனினும் இந்தியாவில் உள்ள வெவ்வேறு மாநிலங்களில் மருத்துவப் பட்டப் படிப்புச் சேர்க்கையில் வெவ்வேறு நடைமுறைகள் பின்பற்றப்பட்டு வருகின்றன. 

இப்படிப்பைப் பயில ஒருவர் +2 தேர்வில் இயற்பியல், வேதியியல், உயிரியல் பாடங்களில் குறைந்தது 60 விழுக்காடு மதிப்பெண்கள் பெற்றுத் தேர்ச்சி அடைந்திருக்க வேண்டும்.

படிப்புக் காலம்
---------------

இப்படிப்பின் குறைந்த பட்ச காலம் நான்கரை ஆண்டுகள் படிப்பு மற்றும் ஓர் ஆண்டு கட்டாய சுழற்சி உறைவிடப் பயிற்சி சேர்த்து மொத்தம் ஐந்தரை ஆண்டுகள் ஆகும். மற்ற பெரும்பாலான தொழிற்படிப்புகளில் கடைப்பிடிக்கப்படுவதைப் போல் இப்படிப்பில் பருவத்தேர்வு முறை கடைப்பிடிக்கப்படுவது இல்லை. 
முதலாம் ஆண்டு இறுதியில் நடத்தப்படும் தேர்வில் வெற்றி பெறாதோர் இரண்டாம் ஆண்டிற்குச் செல்ல இயலாது. மீண்டும் ஆறு மாதங்கள் முதலாம் ஆண்டிலேயே இருக்க வேண்டும். இதேபோல் நான்கரை ஆண்டுகள் இறுதியில் நடத்தப்படும் தேர்வில் வெற்றி பெறாதோர் கட்டாய சுழற்சி உறைவிட சுழற்சி பயிற்சியில் ஈடுபட முடியாது.

வெளியிணைப்பு
------------

இந்திய மருத்துவக்கவுன்சிலின் இணையதளம் பரணிடப்பட்டது 2009-11-03 at the வந்தவழி இயந்திரம்

மேற்கோள்கள்
-----------

1. ↑  எம்பிபிஎஸ் பயிற்றுவிக்கும் கல்லூரிகளின் பட்டியல்
[*தொடர்பிழந்த இணைப்பு*]
மகாராட்டிராவில் அஷ்டவிநாயகர்கள்
**அஷ்ட விநாயகர்** அல்லது **எட்டு விநாயகர்** (Ashtavinayaka) (மராத்தி: अष्टविनायक) எனப்படும் எட்டு விநாயகர்கள் தடைகளை விலக்கி ஒற்றுமை, செல்வம், கல்வி, அறிவு அருள்பவர் எனப் பொருளாகும். இந்திய மாநிலமான மகாராட்டிரா புனே மாவட்டம், ராய்கட் மாவட்டம் மற்றும் அகமது நகர் மாவட்டங்களில் அமைந்திருக்கும் எட்டு விநாயர் கோயிலைக் குறிக்கிறது. இந்த மூன்று மாவட்டங்களில் அமைந்திருக்கும் விநாயகர் வடிவங்கள் மற்றும் தும்பிக்கை அமைப்புகள் சற்று வேறுபட்டிருக்கும். இந்த எட்டு விநாயகர் கோயில்களுக்கும் கால்நடையாகச் சென்று வழிபடுவது மராத்தியர்களின் வழக்கமாகும். அஷ்டவிநாயக மூர்த்திகளும் தானாக தோன்றிய சுயம்பு மூர்த்திகளாகும்.

எட்டு விநாயகர் கோயில்கள்
------------------------

அஷ்ட விநாயகர் is located in மகாராட்டிரம்மோரேஷ்வர்மோரேஷ்வர்சித்தி விநாயகர்சித்தி விநாயகர்பல்லாலேஷ்வர்பல்லாலேஷ்வர்வரதவிநாயகர்வரதவிநாயகர்சிந்தாமணி விநாயகர்சிந்தாமணி விநாயகர்லெண்யாத்திரிலெண்யாத்திரிவிக்னேஸ்வரர்விக்னேஸ்வரர்மகாகணபதிமகாகணபதிபுனேபுனேமாகாராட்டிரத்தில் அஷ்ட விநாயகர் கோயில்களின் அமைவிடம்

மகாராட்டிரா மாநிலத்தில் அஷ்ட விநாயகர் கோயில்களின் பெயர்களும்; குடிகொண்ட இடங்களும்:

அஷ்டவிநாயகர் கோயில்கள்| # | பெயர் | அமைவிடம் |
| --- | --- | --- |
| 1 | மோரேஷ்வர் | மோர்கோன், புனே மாவட்டம் |
| 2 | சித்தி விநாயகர் கோயில் | சித்தேடெக், அகமது நகர் மாவட்டம் |
| 3 | பல்லாலேஷ்வர் | பாலி, ராய்கட் மாவட்டம் |
| 4 | வரதவிநாயகர் | மகாத், ராய்கட் மாவட்டம் |
| 5 | சிந்தாமணி விநாயகர் | தேயுர், புனே மாவட்டம் |
| 6 | லெண்யாத்திரி கணபதி குடைவரைக் கோயில் | லெண்யாத்திரி, புனே மாவட்டம் |
| 7 | விக்னேஸ்வரர் கோயில் | ஒதர், நாசிக் மாவட்டம் |
| 8 | ரஞ்சன்கோண் கணபதி | ரஞ்சன்கோண், புனே மாவட்டம் |

மோர்கவோன் கணேசர் ஆலயத்திலிருந்து பாதயாத்திரையைத் துவக்கி, பின்னர் சித்திவிநாயகர் கோயில், பல்லாலேஷ்வர் விநாயகர் கோயில், வரதவிநாயகர் கோயில், சிந்தாமணி விநாயகர் கோயில், லேணாத்திரி விநாயகர் கோயில், விக்னேஸ்வரர் கோயில் வழியாக ரஞ்சன்கோன் கணபதியை வழிபட்டு மீண்டும் மோர்கவோன் கணேசரை வழிபட்டு பாதயாத்திரையை முடிப்பது பக்தர்களின் மரபாகும்.

இதனையும் காண்க
--------------

விக்கிமீடியா பொதுவகத்தில்,  
 ***Ashtavinayak***   
என்பதின் ஊடகங்கள் உள்ளன. 

* சிந்தாமணி விநாயகர் கோயில், உஜ்ஜைன்

மேற்கோள்கள்
-----------

1. ↑  "Ashtavinayak Darshan". 8 September 2015 அன்று பார்க்கப்பட்டது.
2. ↑  "Ashtavinayak Temples".

* GaneshPurana (old script)
* *Ashtavinayak Darshan* by Ed. Hemangi Rele
* *Maharashtratil Paryatan Sthale* by Maharashtra State Tourism Development Corporation
* D. G. Godse's essay "Ashtavinayak" from his book *"Samande Talāśa" समंदे तलाश* (Sreevidya Prakashan 1981)

வெளி இணைப்புகள்
---------------

* Ashtavinayak Darshan Ashtavinayak Yatra
**ஈடன் லேண்டிங் சுற்றுச் சூழல் பாதுகாக்கப் பட்ட பகுதி**
-------------------------------------------------------

**ஈடன் லேண்டிங் சுற்றுச் சூழல் பாதுகாக்கப் பட்ட பகுதி** ஒரு இயற்கை வளம் உள்ள இடம். இது கிழக்கு கடற்கரை சான் பிரான்சிஸ்கோ விரிகுடாவில் உள்ள ஹய்வர்டு( Hayward) மற்றும் யூனியன் சிட்டி ( Union City ) கலிபோர்னியாவில் உள்ளது. கலிபோர்னியாவின் மீன் மற்றும் விளையாட்டுத் துறையால் இந்த ரிசர்வ் நிர்வகிக்கப்படுகிறது. 5,040 ஏக்கர் கொண்ட முன்னாள் தொழிற்துறை உப்புக் குளங்கள் இப்போது குறைந்த உப்பு நீர்வாழ் வாழ்விடமாக பயன்படுத்தப்படுகின்றன இது வடக்கே ஹேவார்ட் பிராந்திய கடற்கரை மற்றும் அலமேடா கிரீக் பிராந்திய ஊர் மற்றும் தெற்கில் டான் எட்வார்ட்ஸ் தேசிய வனவிலங்கு உயிர் பாதுகாப்பு மற்றும் கொயோட்டே ஹில்ஸ் பிராந்தியப் பூங்காவுக்கு அருகில் தெற்கே உள்ளது, மற்றும் சான் மிடோ-ஹேவர்ட் பாலம் அருகில் உள்ளது, இதில் ஹேவார்டு ஷோரைலைன் இன்டர்ரெக்டிவ் மையம் உள்ளது. சில நீர் வேட்டை அவ்வப்போது அனுமதிக்கப்படும். மீதமுள்ள இடத்தில் ஆலிவர் உப்பு நிறுவனம் அமைந்துள்ளது ..இது தென்மேற்கு உப்பு குளங்கள் மறுசீரமைப்பு திட்டம் .

```
 யுனைடெட் ஸ்டேட்ஸின் மேற்கு கரையோரத்தில் மிகப்பெரிய உப்பு குளம்  மறுசீரமைப்பு திட்டத்தின் ஒரு பகுதி. இன்றுவரை, 1,000 ஏக்கர் சதுர உப்பு குளங்கள்  மீட்டமைக்கப்பட்டுள்ளது. பல முன்னாள் உப்பு குளங்கள் வனவிலங்குக்களுக்காக மேம்படுத்தப்பட்டுள்ளன. 2016 ஆம் ஆண்டு ஏப்ரல் மாதம் பொது மக்களுக்கு புதிய பாதைகள் மற்றும் கயாக் ஏவுதளம் திறக்கப்பட்டுள்ளன. விரிகுடா ஏரியா( Bay Area) சுற்றுச்சூழல் அமைப்பு சேவ் தி பே( Save the Bay ) இணைந்து உப்பு சதுப்பு நிலத்தின் விளிம்புகளில் இயற்கையான தாவரங்களை வளர்ப்பதற்கு தளத்தில் பணிகளை செய்கிறது.
```

மேலும் காண்க
------------

* List of California Department of Fish and Game protected areas
* Eden Landing, local former community from which its name is derived

மேற்கோள்
--------

1. ↑  "Eden Landing Ecological Reserve « Bay Nature". Baynature.org. 2013-01-22. 2013-08-08 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்" (PDF). 2011-11-01 அன்று மூலம் (PDF) பரணிடப்பட்டது. 2017-07-20 அன்று பார்க்கப்பட்டது. Unknown parameter `|=` ignored (உதவி)
3. ↑

வெளி இணைப்புகள்
---------------

* Eden Landing Ecological Reserve at the California Department of Fish and Game (CDFG) website பரணிடப்பட்டது 2017-05-31 at the வந்தவழி இயந்திரம் (minimal content as of 08/2011)
* Eden Landing Ecological Reserve at Bay Nature website
* Eden Landing Salt Pond Restoration Project website
* South Bay Salt Ponds Restoration Project website
* "Eden Landing Ecological Reserve and the South Bay Salt Ponds Restoration Project: A View of the Alameda Creek Watershed from Its Intersection with the SF Bay", John Krause, CDFG, 2008 பரணிடப்பட்டது 2016-03-03 at the வந்தவழி இயந்திரம்

1. ↑
**தேசிய வாழை ஆராய்ச்சி மையம், திருச்சிராப்பள்ளி** (National Research Center for Banana – NRCB) என்பது இந்திய வேளாண் ஆராய்ச்சிக் கழகத்தின் பரிந்துரையின்படி 1993 ஆகத்து 21 ஆம் தேதி திருச்சி தயனுர் அருகே உள்ள போதாவூர் என்ற ஊரில் துவக்கப்பட்டது. இது இந்திய வேளாண் ஆராய்ச்சிக் குழுமத்தின் ஒரு பிரிவாகும். வாழையின் மகசூல் பெருக்கம் மற்றும் ஊட்ட்சத்து பெருக்கம் இதன் முக்கிய அம்சங்கள் ஆகும்.

  

இந்த மையம் நான்கு பிரிவுகளாக பிரிக்கப்பட்டு ஒவ்வரு பிரிவும் அதற்குரிய குறிப்பிட ஆராய்ச்சிகளை இன்றளவும் செய்து வருகிறது. அவையாவன 

1.. பயிர் மேம்படுத்துதல் பிரிவு
2.. பயிர் பெருக்கம் பிரிவு
3.. பயிர் கப்பியல் பிரிவு மற்றும்
4.. அறுவடை செய்த பின் மேம்பாடுகள்...

  

இந்த ஆராய்ச்சி மையம் நன்கு மேம்படுத்தபட்ட ஆய்வகங்களைக் கொண்டுள்ளது. அதில் ஒரு சில ஆய்வகங்கள் பின்வருமாறு திசு வளர்ப்பு ஆய்வகம், உயிர் தொழில் நுட்பவியல் ஆய்வகம், மண் அறிவியல் ஆய்வகம், உயிர்வேதியியல் ஆய்வகம், பூச்சியியல் ஆய்வகம், நேமதொடி ஆய்வகம், பூஞ்சை மற்றும் பாக்டீரியா சம்பந்தபட்ட ஆய்வகம் போன்றவை அடங்கும்.

  

சுமார் 1990 களில் இந்தியா முழுவதும் களப்பணிகள் மற்றும் ஆய்வுகள் செய்யப்பட்டுள்ளது. வடகிழக்கு மாநிலங்கள், மேற்கு தொடர்ச்சி மலைகள், அந்தமான் மற்றும் நிக்கோபார் தீவுகள் போன்ற இடங்களில் உள்ள காட்டு வாழைகள், மற்றும் வெளிநாடுகளில் உள்ள வாழைகளும் பெல்ஜிய-இத்தில் உள்ள ITC எனப்படும் உலகளாவிய போக்குவரத்து மையத்தில் இருந்தும், இந்தியா வின் NBPGR தேசிய bureu தாவர மரபணு வளம் மூலமாகவும் வாழைகள் கொண்டுவரப்பட்டன.

தேசிய வாழை ஆராய்ச்சி மைய கண்டுபிடிப்பு
--------------------------------------

இந்த மையம் வாழைக்கு என நுண் சத்துக்கள் கொண்ட தாவர வளர்ச்சி ஊக்கி ஒன்றை கண்டுபிடித்து உள்ளது. இதற்கு, "வாழை சக்தி" என்று பெயர். இந்த தாவர வளர்ச்சி ஊக்கியில் ஜின்க், இரும்பு, போரோன், செம்பு போன்ற தாதுக்கள் மட்டும் அல்லாமல், மற்ற நுண் சத்துக்களும் நிறைந்துள்ளன.

ஆராய்ச்சி நிலையத்தின் முக்கிய பணிகள்
------------------------------------

வாழை உற்பத்தி மற்றும் பயன்பாட்டினை அதிகரிக்கத் தக்க தொழில்நுட்பங்களை மேம்படுத்த அடிப்படை ஆராய்ச்சிகளை மேற்கொள்ளுதல்.
பழங்கால மற்றும் உயிர்த் தொழில்நுட்ப முறைகளிலிருந்து மேம்படுத்தப்பட்ட இரகங்களை உருவாக்குதல் மற்றும் வேறுபாடுகளைப் பராமரித்தல்.
வாழை பற்றிய அனைத்துத் தகவல்களுக்கும் களஞ்சியமாகவும் உற்பத்தித்திறன் மற்றும் மகசூல் அளவை அதிகரிக்கும் தகவல்களைப் பரப்பவும்,தேசிய வாழை பண்பகப் பண்ணையாகவும் செயல்படுகிறது.
வாழையில் இடம் சார்ந்த இரகங்கள் மற்றும் தொழில்நுட்பங்களை உருவாக்கவும், அவற்றில் ஏற்படும் பிரச்சினைகளைக் களையவும் ஆராய்ச்சியினை ஒருங்கிணைத்து வழிநடத்துவதாகவும் இந்நிலையம் திகழ்கின்றது.

சர்ச்சைகள்
----------

இந்திய ஒன்றிய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது, இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017ல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது.

மேற்கோள்
--------

```
1. 2. "வாழைப்பழத்தில் என்ன இருக்கிறது?". பார்த்த நாள் 26 மே 2
```

சான்றுகள்
---------


1. ↑  "தமிழகத்தில் இயங்கி வரும் மத்திய வேளாண் ஆராய்ச்சி நிலையங்களை மூட முடிவு". தினமணி. 24 நவம்பர் 2017 அன்று பார்க்கப்பட்டது.
**ஆறுமுகம் நமச்சிவாயம்** (*Arumugam Namassivayam*) என்பவர் ஓர் இந்திய அரசியல்வாதியும், புதுச்சேரி அமைச்சரும் ஆவார். இவர் இந்திய தேசிய காங்கிரசு கட்சியில் அங்கம் வகித்தவர். புதுச்சேரி சட்டமன்ற தேர்தல் 2016இல், நமச்சிவாயத்தை முதல்வர் வேட்பாளராக முன்னிறுத்தி தேர்தலை சந்தித்தது காங்கிரஸ் கட்சி, அப்போது இவர் வில்லியனூர் தொகுதியில் போட்டியிட்டு தேர்ந்தெடுக்கப்பட்டார். ஆனால் நாராயணசாமியை முதல்வராக அறிவித்தது காங்கிரஸ் கட்சி. பின்னர் இவருக்கு பொதுப்பணித்துறை ஒதுக்கப்பட்டது. அத்துடன் உள்ளாட்சி, கலால், வீட்டுவசதி உள்ளிட்ட 15-க்கும் மேற்பட்ட முக்கிய இலாக்காக்களும் வழங்கப்பட்டன.

சனவரி 25, 2021 அன்று காங்கிரஸ் கட்சியின் அடிப்படை பொறுப்பில், தற்காலிக நீக்கம் செய்யப்படுவதாக புதுச்சேரி காங்கிரஸ் தலைவர் ஏ. வி. சுப்பிரமணியம் அறிவித்ததை தொடர்ந்து, தனது அமைச்சர் மற்றும் சட்டமன்ற உறுப்பினர் பதவியை ராஜினாமா செய்தார். இதனைத் தொடர்ந்து ஜனவர் 28 2021 அன்று புது தில்லியில் உள்ள பாரதிய ஜனதா கட்சி அலுவலகத்தில் இக்கட்சியின் தேசிய பொதுச் செயலாளர் முன்னிலையில் முன்னாள் புதுச்சேரி சட்டமன்ற உறுப்பினர் தீப்பாய்ந்தனுடன் பாரதிய ஜனதா கட்சியில் இணைந்தார்.

பின்னர் 2021 புதுச்சேரி சட்டமன்றத் தேர்தலில், மண்ணாடிப்பட்டு சட்டமன்றத் தொகுதியிலிருந்து பாஜக சார்பில் போட்டியிட்டு வெற்றிபெற்றார். இதையடுத்து ரங்கசாமியின் நான்காவது அமைச்சரவையில் உள்துறை, மின்சாரம், தொழில்கள் மற்றும் வணிகம், கல்வி (பள்ளிக் கல்வி உயர்கல்வி),
விளையாட்டு மற்றும் இளைஞர் விவகாரங்கள். முன்னாள் படைவீரர் நலன் துறை அமைச்சராக பொறுப்பேற்றார்.

மேற்கோள்கள்
-----------

1. ↑  "GENERAL ELECTION TO LEGISLATIVE ASSEMBLY TRENDS & RESULT 2016 Puducherry Villianur". Election Commission of India. 24 மே 2016 அன்று மூலம் பரணிடப்பட்டது. 22 May 2016 அன்று பார்க்கப்பட்டது.
2. ↑  "Tussle in Puducherry Congress for the top job". New Indian Express. 21 May 2016. 22 May 2016 அன்று பார்க்கப்பட்டது.
3. ↑  "Congress-DMK alliance wins Puducherry". Business Standard. 20 May 2016. 22 May 2016 அன்று பார்க்கப்பட்டது.
4. ↑  "புதுச்சேரி: காங்கிரஸிலிருந்து நீக்கப்பட்ட நமச்சிவாயம்; அமைச்சர், எம்.எல்.ஏ ராஜினாமா! - பின்னணி என்ன?". விகடன்
5. ↑  "புதுச்சேரி அமைச்சர் மற்றும் எம்.எல்.ஏ பதவிகளை ராஜினாமா செய்தார், நமச்சிவாயம்". தினத்தந்தி. 25 jan 2021 அன்று பார்க்கப்பட்டது. Check date values in: `|accessdate=` (உதவி)
6. ↑  World, Republic. "Ex Puducherry Congress president A Namassivayam joins BJP". *Republic World* (ஆங்கிலம்). 2021-01-28 அன்று பார்க்கப்பட்டது.
**குன்றக்குடி ஆதீனம்** அல்லது **குன்றக்குடி திருவண்ணாமலை ஆதீனம்** (**Tiruvannamalai Adheenam,** or **Kunnakudi Tiruvannamalai Mutt Adikam** or **Kunnakudi Adheenam**) தமிழ்நாட்டின் சிவகங்கை மாவட்டம், திருப்பத்தூர் வட்டம், குன்றக்குடியில் அமைந்த 500 ஆண்டு கால பழையான சைவ சித்தாந்த மடம் ஆகும். இம்மடத்தின் ஆதீனமாக இருந்தவர் புகழ்பெற்ற குன்றக்குடி அடிகள் ஆவார்.குன்றக்குடி ஆதீனத்தின் 45 மடாதியாக இருந்த குன்றக்குடி அடிகள் 15 ஏப்ரல் 1995 அன்று முக்தி அடைந்த பின்னர், தற்போது தவத்திரு குன்றக்குடி பொன்னம்பல அடிகளார் இந்த ஆதீனத்தின் 46வது மடாதியாக உள்ளார்.

அருகில் அமைந்த இடங்கள்
----------------------

* குன்றக்குடி முருகன் கோயில்
* குன்றக்குடி குடைவரை கோயில்
* பிள்ளையார்பட்டி கற்பக விநாயகர் கோயில்

இதனையும் காண்க
--------------

* குன்றக்குடி அடிகள்
* ஆதீனம்
* தருமை ஆதீனம்
* திருவாவடுதுறை ஆதீனம்
* திருப்பனந்தாள் காசிமடம்
* மதுரை ஆதீனம்
* மயிலம் பொம்மபுர ஆதீனம்

மேற்கோள்கள்
-----------

1. ↑  "The atheist and the saint". *The Hindu* (ஆங்கிலம்). 2016-09-16. 2021-04-11 அன்று பார்க்கப்பட்டது.
2. ↑  குன்றக்குடி திருவண்ணாமலை ஆதீனம்: 695-வது மகா குரு பூசை விழா
3. ↑  குன்றக்குடி ஆதீன வரலாறு
இந்தியாவில் உள்ள பவுத்தக் குகைகள் is located in இந்தியாSitamarhi**Sitamarhi**Saptaparni**Saptaparni**Vulture Peak**Vulture Peak**Barabar**Barabar**Dhank**Dhank**Junagadh**Junagadh**Kadia Dungar**Kadia Dungar**  
Khambhalida**Khambhalida**Sana**Sana**Siyot**Siyot**Talaja**Talaja**Bagh**Bagh**Dhamnar**Dhamnar**Saru Maru**Saru Maru**அஜந்தா ,**அஜந்தா ,**Ghatotkacha**Ghatotkacha**Pitalkhora**Pitalkhora**Ellora**Ellora**எல்லோரா,**எல்லோரா**,நாசிக்**நாசிக்**Mandapeshwar**Mandapeshwar**Kanheri,**Kanheri,**Jogeshwari  
  
**Jogeshwari**Kondivite  
  
  
**Kondivite**Junnar,Ambivali**Junnar,****Ambivali**MandapeshwarKanheri,Kondiviteஎலிபெண்டா**Mandapeshwar**  
**Kanheri,****Kondivite**  
**எலிபெண்டா**Ambivali  
**Ambivali**Karla**Karla**கொண்டனம்,கர்லா**கொண்டனம்,****கர்லா**பாஜா**பாஜா**Shelarwadi**Shelarwadi**பேட்சே**பேட்சே**Shirwal**Shirwal**Wai**Wai**பாஜா,ShelarwadiBedse,ShirwalWai**பாஜா**,**Shelarwadi**  
**Bedse**,**Shirwal**  
**Wai**Kuda**Kuda**Nadsur**Nadsur**Nenavali**Nenavali**Kuda,NadsurNenavali**Kuda**,**Nadsur**  
**Nenavali**Khed**Khed**Yerphal**Yerphal**Karad**Karad**Pohale**Pohale**KhedYerphalKaradPohale**Khed**  
**Yerphal**  
**Karad**  
**Pohale**Aihole**Aihole**Badami**Badami**Pandava**Pandava**Binnayaga**Binnayaga**Hathiagor**Hathiagor**Kolvi**Kolvi**Undavalli**Undavalli**Sankaram**Sankaram**Peddapuram**Peddapuram**Kotturu**Kotturu**Guntupalli**Guntupalli**Chandavaram**Chandavaram**Belum**Belum** புத்தர் காலக் குகைகள்(பொ.ஊ.மு 5ஆம் நூற்றாண்டு)  
 அசோகர் காலக் குகைகள்(பொ.ஊ.மு 3ஆம் நூற்றாண்டு).  
 பிற்காலக் குகைகள் (பொ.ஊ. மு முதல் நூற்றாண்டு ~ ).
இந்தியக் குடைவரைக் கட்டிடக்கலையில் **பவுத்தக் குகைகள்** முக்கியமானவை. உலகளவிலும் இக்கோவில்கள் இவற்றின் சிறப்பான கட்டிடக்கலைக்காக அறியப்படுகின்றன. இந்தியாவில் ஏறத்தாழ 1,500 குடைவரைக் கோவில்கள் உள்ளன. இவற்றில் 1000 கோவில்கள் பவுத்தர்களாலும் 300 இந்துக்களாலும் 200 சமணர்களாலும் உருவாக்கப்பட்டவை.

இந்தியாவில் உள்ள குடைவரைக் கோவில்களுள் பழமையானது பொது ஊழிக்கு 3 நூற்றாண்டுகளுக்கு முன் உருவாக்கப்பட்ட பீகாரின் பராபர் குகைகளாகும். இது அசோகராலும் அவரது பேரனாலும் கட்டப்பட்டது. இதைத் தவிர அதிகமான பவுத்தக் குகைகள் இந்தியாவின் மேற்குப் பகுதியில் தக்காண மேட்டுநிலத்தைச் சுற்றியுள்ளன. கர்லா குகைகள், பாஜா குகைகள், பேட்சே குகைகள் போன்ற முற்காலத்தில் கட்டப்பட்ட கோவில்களுக்குச் சான்றாக விளங்குகின்றன. அஜந்தா கோவில் பிற்காலத்தில் கட்டப்பட்டது. நுட்பமான வேலைப்பாடுகளைக் கொண்டது.

தொடக்ககாலத்தில் இயற்கையாக அமைந்த குகைகளில் கோவில்கள் கட்டப்பட்டன. பிற்காலத்தில் செயற்கையாக மலைகளைக் குடைந்து கோவில்கள் கட்டப்பட்டன.
**சாந்தி சகாரா ஏரி** (*Shanti Sagara, கன்னடம்: ಶಾಂತಿ ಸಾಗರ அல்லது ಸೂಳೆಕೆರೆ*) எனும் இது, இந்தியாவின் கருநாடக மாநிலத்திலுள்ள சன்னகிரி எனும் பகுதியில் அமைந்துள்ளது. 1128 ஆம் ஆண்டு கட்டப்பட்ட சாண்டி சாகரா தொட்டி, கட்டடக் கட்டடங்களுக்கான  ஒரு ஏரிக்கரையால் உருவாக்கப்பட்டு, தொட்டி 800 ஆண்டுகளுக்கு ஒரு வரலாற்றைக் கொண்டுள்ளது. பெரிய தொட்டியை கட்டியெழுப்ப மூன்று ஆண்டுகள் எடுத்தது. 6,550 ஏக்கர் (2,651 ஹெக்டேர்) பரப்பளவுள்ள நீர் தொட்டிக்கு 30 கிமீ (19 மைல்) சுற்றளவு உள்ளது. 81,483 ஏக்கர் (32,975 ஹெக்டேர்) மொத்த நீர் வடிகுழாய் உள்ளது. இது 4,700 ஏக்கர் நிலம் (1,900 ஹெக்டேர்) நிலம் மற்றும் 50 க்கும் மேற்பட்ட கிராமங்களுக்கும் பயன் அளிக்கிறது.

தொட்டி இரு சதுர மைல்களின் வடிகால் பெறும். அனைத்து வடிகால்களும் கட்டப்பட்ட பள்ளத்தாக்கில் ஊடுருவிச் செல்கின்றன (ஹிருத்ராவின் பெயரைச் சுற்றியுள்ள பிரதான ஓடை, துங்கபத்ராவின் துணை நதி). இரண்டு குன்றுகளுக்கு இடையே கட்டப்பட்ட கட்டடம் கட்டப்பட்டுள்ளது, மற்றும் கட்டடம் பெரிய நீளம் இல்லை; இது 950 ft (290 m) ஆகும். ஆனால் இது மிகப்பெரிய அகலம் (அதிகபட்சம் 120 அடி (37 மீ), குறைந்தபட்சம் 70 அடி (21 மீ)), உயரம் மற்றும் வலிமை ஆகியவற்றைக் கொண்டுள்ளது. சேனகிரியையும் டாவானானேரையும் இணைக்கும் பிரதான சாலையானது இந்தக் கடலில் செல்லும். இது வெற்றிகரமாக நூற்றாண்டுகளின் வெள்ளங்களை எதிர்த்தது, ஆனால் தொட்டியில் நீரின் அளவின் பெரும் அழுத்தம் காரணமாக.

சான்றுகள்
---------
யானையின் மேல் அஜாதசத்ரு
ராஜ்கிரில் உள்ள அஜாதசத்ருவின் ஸ்தூபி, இங்குதான் அஜாதசத்ருவின் அஸ்தி வைக்கப்பட்டுள்ளது
**அஜாதசத்ரு** (சமஸ்கிருதம் अजातशत्रु) வட இந்தியாவிலிருந்த மகதத்தை கிமு 494-கிமு 462 வரை ஆண்ட 
ஹரியங்கா வம்சத்தின் இரண்டாவது அரசன் ஆவார்.

பழங்காலத்து பௌத்த பாலி குறிப்புகளில் இவனைப்பற்றி அறிய முடிகிறது. இவன் தனது தந்தை பிம்பிசாரனைக் கொன்று மகதத்தின் அரியாசனத்தை அடைந்ததின் மூலம் மகதம் மற்றும் அதனை சுற்றியுள்ள பகுதிகளை ஆண்டான். இதைப்பற்றி பௌத்த நூலான சமாதான சூத்திரத்தில் கூறப்பட்டுள்ளது. இவனும் புத்தரும் ஒருகாலத்தவர். அப்பொழுது புதிதாக தோன்றிய பௌத்தமும், அதன் சங்கமும் இவனது ஆதரவினால் மகதத்தில் செழிப்புடன் வளர்ந்தது. இவன் தனது தந்தையை கொல்லாமல் இருந்திருந்தால் பௌத்தத்தில் ஒரு நிலையான சோத்பன்னத்தை அடைந்திருப்பானென்று புத்தர் சமனபால சுத்தாவில் கூறியுள்ளார்.

வரலாற்றாசிரியர் ரொமிலா தாப்பரின் கூற்றுப்படி, அஜாதசத்ருவின் மகன் உதயணன் என்பவர் பாட்னா எனும் நகரம் உருவாக காரணமாயிருந்திருக்கிறான், மகதத்தின் தலைநகரமான ராஜகிரகத்தின் பாதுகாப்பை பலப்படுத்தியிருக்கிறான். மகதத்தின் அரியாசனத்தை அடைய தனது தந்தை பிம்பிசாரனைக் கொண்றான். தனது அண்டை நாடுகளான கோசலத்தையும், காசியையும் வென்று மகத்துடன் இனைத்துக்கொண்டான். தற்போதய பீகார் மற்றும் நேபாளத்திலிருந்த விரிச்சி கூட்டரசுடன் பதினாறாண்டுகள் போர் புரிந்தான்.

கோர் விடால் எழுதிய புதினமான கிரியேஷனில், இவனை ஆற்றல் மிக்க கொடுங்கோண் அரசனாகவும், சிறார்களிடம் பாலியல் ஆர்வமுள்ளவனாகவும் சித்தரித்துள்ளார்.[]

மேலும் படிக்க
-------------

* உதயணன்
* சமனபால சுத்தா

குறிப்புகள்
-----------

1. ↑  John Marshall, A Guide to Sanchi, 1918 p.58ff (Public Domain text)
2. 1 2  India's Ancient Past, by R.S. Sharma
3. 1 2  India: A History. Revised and Updated, by John Keay
4. ↑  Ajathashatru
5. ↑  "The Chronicles of Ajatashatru – The King of Magadh Empire!". 2017-11-13 அன்று மூலம் பரணிடப்பட்டது. 2017-10-28 அன்று பார்க்கப்பட்டது.

* ரூமிலா தாப்பர், 1996. *A History of India (Volume One)*. Oxford University Press.
சூரிய ஒளிக்காப்பு கண்ணாடி (sun glasses).

சூரிய ஒளிக்காப்பு கண்ணாடியானது தண்ணாடி என அழைக்கப்படுகின்றது. பிரகாசமான பகல் நேரங்களில் பாதுகாப்பான நல்ல பார்வையினையும் பாதுகாப்பாகவும் அமையும் வகையில் வடிவமைக்கப்பட்டது. கண்ணிற்கு குளிர்ச்சியினை அளிக்கவல்லது. உயர் நிலை புறஊதா கதிர்களில் இருந்து எவ்வித சேதமுமின்றி ஒருவருடைய கண்களை நன்கு பாதுகாக்கும் தன்மையுடையது. வழக்கமான கண்ணாடிகள் இருட்டறைகளிலும் ஒளிச்செறிவு மிக்க இடங்களிலும், கண்களுக்கு கூச்சம் ஏற்படுத்தும் மேலும் பாதுகாப்பற்றவை அதனால் இவற்றை விட அதிக சிறப்புமிக்கவை தண்ணாடி (sun glasses). 

அழகுக்கென தண்ணாடி அணிந்துள்ள மங்கையின் கருப்பு வெள்ளை புகைப்படம்தண்ணாடி
பெரும்பாலான தண்ணாடிகள் சரியான திறனுள்ள ஒளிவில்லைகளை (corrected power lenes) பயன்படுத்தப்படுவதில்லை. எனவே மருத்துவரது ஆலோசனையின் பேரில் சரியான திறனுடைய தண்ணாடிகளை அணிவது சிறந்தது. சிறப்பு தண்ணாடிகள் திட்பக்காட்சிக் கருவியமைவு முறையினையும் அல்லது முப்பரிமாண திரைப்படங்களையோ காண உதவும் வகையில் வடிவமைக்கப்பட்டுள்ளது. சில சமயங்களில் வெறுமனே அழகியலுக்காவும் இவை பயன்படுத்தப்படுகின்றன. மிகச்சரியான திறனுடைய நல்ல விலையுயர்ந்த தண்ணாடிகளும், நெகிழிகளாலும் சாதாரண கம்பிசட்டகத்துடனும் மற்றும் பிற பொருட்கள் மூலம் தயாரித்து விலைகுறைவாகவும் தயாரிக்கப்படுகின்றன.
**காடு அனுமந்தர் கோயில்**  என்பது தமிழ்நாட்டின் தாராபுரத்தில் அனுமனுக்கு அர்ப்பணிக்கப்பட்டுள்ள ஒரு இந்துக் கோயிலாகும்.

காடு அனுமந்தர் கோவில்
=====================

இக்கோயிலின் சிலை 89வது முதிர்த்தியாக நிர்மானம் செய்யப்பட்டது. காட்டு பிரதேசமாக விளங்கியதால் "காடு" என்னும் அடைமொழியுடன் கூறப்படுகிறது.

உருவச்சிலை
----------

மூர்த்தி 7 அடி உயரம் 3 அடி அகலம் கொண்டதாகவும், இரு பாதங்கள் வடக்கு நோக்கியும், இடுப்பில் மணி சலங்கை கட்டப்படும், வலது இடுப்பில் பிச்சுவா கத்தியும், கழுத்தில் சுதர்ச்சன சாலகிராம மாலைகளும், இடது கை சௌகந்திகா மலர் ஏந்தியும் முகம் வடக்கு திசை நோக்கியும் வலது புறம் சக்கரம், இடது புறம் சங்கும் உள்ளவாறு அமைக்கப்பட்டுள்ளது. பின்புறத்திலுள்ள் வாலான்து வலது கையைத் தொட்டு முகத்தை நோக்கி மேல்நோக்கிச் சென்று பின் கீழ்நோக்கி வந்து இடது கையை தொட்டு முடிவடையும் .

சிறீ இலட்சுமி நரசிம்மர் சந்நிதி
-------------------------------

மூல மூர்த்தியாக ஆஞ்சநேயர் விளங்கினாலும் பிரம்மோத்சவமாக நரசிம்மர் சன்னதியும் உள்ளது.

பிருந்தாவனங்கள்
---------------

1 ஜெயதீர்த்தர், மூல பிருந்தாவனம் குல்பர்கா மாவட்டம் மல்கெடா ஊரில் உள்ளது. 
2 ராகவேந்திரர், துங்கபத்ரா ஆறு|துங்கபத்ரா ஆற்றங்கரையில்]] மந்திராலயம் என்னும் ஊரில் இருந்து கொண்டுவரப்பட்டது. 

முக்கிய திருவிழாக்கள்
---------------------

* அனுமன் ஜெயந்தி
* தேர் திருவிழா
* நரசிம்ம ஜெயந்தி
* ராகவேந்திர ஆராதனை
* ஜெயதீர்த்தர் ஆராதனை
* மத்வாசாரியார் ஆராதனை

பூஜை முறை
---------

மாத்வ சம்பிரதாயம்.

மேற்கோள்கள்
-----------



1. ↑  www.kadu anuman.org
உணர்ச்சிக்குறி
நல்ல தமிழில் எழுத விரும்புவோர் அதற்கேற்ற தமிழ் நடையைக் கையாளல் வேண்டும். மொழி நடை என்பது *ஒழுங்கான அமைப்பில் எழுதுவதற்கான நெறிமுறை*யைக் குறிக்கும்.

இத்தகைய நெறிமுறையில் நிறுத்தக்குறிகள் (*punctuation marks*) பெரும் பங்கு வகிக்கின்றன. பேச்சின் ஒலிப்பு வேறுபாடுகளை உரைநடையில் காட்டவும், செய்திப் பரிமாற்றத்தில் குழப்பம் ஏற்படாமல் தவிர்க்கவும், கருத்துத் தெளிவு துலங்கவும், படிப்பவரின் அக்கறையை தேவைப்படும் இடங்களுக்கு எடுத்துச் செல்லவும் பயன்படும் குறிகளாகும்.

நிறுத்தக்குறிகளுள் ஒன்று உணர்ச்சிக்குறி ஆகும். இது **வியப்புக்குறி** என்று அறியப்பட்டாலும், மகிழ்ச்சி, அச்சம், வெறுப்பு போன்ற வேறு பல உணர்ச்சிகளையும் வெளிப்படுத்தப் பயன்படுவதால் உணர்ச்சிக்குறி என்பதே அதிகப் பொருத்தமானது.

உணர்ச்சிக்குறி (!) இடும் இடங்கள்
--------------------------------

வியப்பு, மகிழ்ச்சி, அச்சம், வெறுப்பு, இரக்கம் போன்ற உள்ளுணர்வுகளை வெளிப்படுத்தவும் விளித்துப் பேசவும் **உணர்ச்சிக்குறி** பயன்படுகிறது.

உணர்ச்சிக்குறி இட வேண்டிய இடங்கள் எடுத்துக்காட்டுகளுடன் கீழே தரப்படுகின்றன:

1)வியப்பு, மகிழ்ச்சி, அதிர்ச்சி, இரக்கம் போன்ற உணர்ச்சிகளை வெளிப்படுத்தும் வாக்கியங்களின் முடிவில் உணர்ச்சிக்குறி இடுவது முறை.
எடுத்துக்காட்டுகள்:
*எவ்வளவு பெரிய மலை!* (வியப்பு)
*நாம் எதிர்பார்த்தபடியே திருமணமும் நன்றாக நடந்து முடிந்தது!* (மகிழ்ச்சி)
*சித்தன் விமான விபத்தில் இறந்துவிட்டான்!* (அதிர்ச்சி)
*பல்லாயிரக் கணக்கான மக்களை ஆழிப்பேரலை விழுங்கிவிட்டது!* (இரக்கம்)
*பொருளாதாரத் தேக்கம் காரணமாக முருகனின் வேலை போய்விடுமோ!'* (அச்சம்)
*ஊழல் பேர்வழிகளுக்குச் சட்டப் பாதுகாப்பு வேறா!* (வெறுப்பு)
2) உணர்ச்சியைக் குறிக்கும் சொல்லை அடுத்து உணர்ச்சிக்குறி இடுவது முறை.
எடுத்துக்காட்டுகள்:
*ஓகோ! இன்றைய திருமணத்திற்கு நேற்றே வந்துவிட்டீர்களா?*
*ஆ!*
*அட!*
*சே!*
*சீ!*
*ஐயோ!*
*அப்படியா!*
*ஆகா!*
*என்னே!*
*அந்தோ!*
*ஐயகோ!*
3) உணர்ச்சியைக் குறிக்கும் சொல் இரட்டித்து வரும்போது அதில் இரண்டாவதாக வருவதை அடுத்து உணர்ச்சிக்குறி இடுவது முறை.
எடுத்துக்காட்டு:
*ஐயோ ஐயோ!*
4) கவனத்தை ஈர்க்கும் வகையில் ஒரே சொல்லை இரு முறை கூறும்போது ஒவ்வொன்றின் பின்னும் உணர்ச்சிக்குறி இடுவது முறை.
எடுத்துக்காட்டுகள்:
*தீ! தீ!*
*பாம்பு! பாம்பு!*
5) விளிச்சொற்களையும் விளித்தொடர்களையும் அடுத்து உணர்ச்சிக்குறி இடுவது முறை.
எடுத்துக்காட்டுகள்:
*பெரியோர்களே! தாய்மார்களே!*
*அன்பர்களே!*
*என் இனிய எந்திரா!*
6) வாழ்த்து, வசவு, வெறுப்பு முதலியவற்றைத் தெரிவிக்கும் வினையை அடுத்து உணர்ச்சிக்குறி இடுவது முறை.
எடுத்துக்காட்டுகள்:
*மணமக்கள் வாழ்க!*
*புரட்சி ஓங்குக!*
*எங்கேயாவது போய்த்தொலை!*
7) வியங்கோள் வினை இரட்டித்து வரும்போது இரண்டாவதாக வருவதை அடுத்து உணர்ச்சிக்குறி இடுவது முறை.
எடுத்துக்காட்டு:
*வருக வருக!*
8) முழக்கமிடப் பயன்படுத்தப்படும் சொற்கள் அல்லது தொடர்கள் அடுத்தடுத்து வரும்போது ஒவ்வொன்றின் இறுதியிலும் உணர்ச்சிக்குறி இடுவது முறை.
எடுத்துக்காட்டுகள்:
*கோழைகள்! துரோகிகள்!*
*உண்மை! முற்றிலும் உண்மை!*

சான்றுகள்
---------

1) இந்திய மொழிகளின் நடுவண் நிறுவனம் (மைசூர்), மொழி அறக்கட்டளை (சென்னை), தமிழ்ப் பல்கலைக்கழகம் (தஞ்சாவூர்), *தமிழ் நடைக் கையேடு*, சென்னை: அடையாளம், 2004.
**இரா. பிரியா** அல்லது **பிரியா ராஜன்** (*R. Priya / Priya Rajan*) (பி. 1993/1994) என்பவர் திராவிட முன்னேற்றக் கழகத்தைச் (திமுக) சேர்ந்த தமிழ்நாட்டு அரசியலரும் தற்போதைய சென்னை மாநகராட்சித் தலைவரும் (மேயர்) ஆவார்.

தொடக்க வாழ்க்கை
---------------

வடசென்னை வாசியான இவர், ஸ்ரீ கன்யகா பரமேஸ்வரி மகளிர் கலைக் கல்லூரியில் முதுகலை வணிகவியல் பட்டம் பெற்றவர்.

அரசியல்
-------

### 2022 உள்ளாட்சித் தேர்தல்

பிப்ரவரி 2022-இல் நடைபெற்ற நகர்ப்புற உள்ளாட்சித் தேர்தலில், சென்னை மாநகராட்சிக்குட்பட்ட திரு. வி. க. நகரிலுள்ள 74-ஆவது கோட்டத்தில் (வார்டு) வென்றார் பிரியா.

### சென்னை மாநகராட்சித் தலைவர் பதவியில் (2022-)

சென்னையின் மாநகராட்சித் தலைவராக முதல் பட்டியலினப் பெண், ஆக இளையவர், மூன்றாவது பெண் (தாரா செரியன், காமாட்சி ஜெயராமன் ஆகியோருக்குப் பின்) ஆகிய பெருமைகளைப் பெற்றுள்ளார் பிரியா.

சென்னையின் தண்ணீர் வடிகால் சிக்கலைத் தீர்ப்பது தன் முன்னுரிமைகளுள் ஒன்று என்பதாக பிரியா கூறியுள்ளார்.

குடும்பம்
---------

பிரியா, 1989, 1996 ஆம் ஆண்டுகளில் பெரம்பூர் தொகுதியில் தமிழகச் சட்டமன்ற உறுப்பினராகத் தேர்ந்தெடுக்கப்பட்ட திராவிட முன்னேற்றக் கழகத்தினைச் சேர்ந்த செங்கை சிவம் என்பாரின் பேத்தியாவார்.இவரது தந்தை ராஜன் என்பவர் வட சென்னையின் பகுதி பொருப்பாளராக(திமுக) உள்ளார்.

இவரின் கணவர் கே. ராஜா பொறியியல் பட்டதாரி மற்றும் தகவல் தொழில்நுட்ப ஊழியர். திரு. வி. க. நகரின் திமுக பகுதிச் செயலாளராக உள்ளார். இவ்விணையருக்கு ஒரு மகள் உள்ளார்.

மேற்கோள்கள்
-----------

1. ↑
2. 1 2  "DMK's R Priya to make history as Chennai's first SC woman mayor". *The New Indian Express*. 2022-03-11 அன்று பார்க்கப்பட்டது.
3. ↑
4. ↑
5. ↑
6. ↑
7. ↑
8. ↑  "மாநகராட்சி... ஆளப்போகும் மகளிர்!". *Dinamani*. 2022-03-09 அன்று பார்க்கப்பட்டது.

|
|  |
| முன்னர்**சைதை சா. துரைசாமி** | **சென்னை மாநகராட்சி மன்றத் தலைவர் (மேயர்)**2022-முதல் | பின்னர்**-** |
**உலக பொருளாதார மன்றம்** ஜெனீவா நகரை மையமாக கொண்ட ஒரு பொதுநலசேவை அமைப்பாகும். இவ்வமைப்பின் வருடாந்திர குழுமம் சுவிட்சர்லாந்தில் உள்ள தாவோஸ் நகரில் நடைபெற்று வருகிறது. உலகின் முக்கியம்வாய்ந்த அரசியல் தலைவர்கள், தொழிலதிபர்கள், சிந்தனையாளர்கள் மற்றும் பத்திரிக்கையாளர்கள் பங்குபெறும் இந்த குழுமத்தில் சுற்றுபுறசூழல், மக்கள் சுகாதாரம் மற்றும் ஏனைய உலக பிரச்சனைகளை பற்றி கலந்துரையாடல் நடத்தப்படும்.

மேலும், இம்மன்றம் சீன நாட்டில் "புதிய சாம்பியன்களின் வருடாந்திர சந்திப்பு" ("Annual Meeting of the New Champions") எனும் குழுமத்தையும், மற்றும் பல இடங்களில் பிராந்திய குழுமங்களையும் வருடம் முழுதும் நடத்தி வருகிறது. 2008 ஆம் ஐரோப்பா, மத்திய ஆசியா, கிழக்கு ஆசியா, ரஷ்யா முதன்மை செயல் அதிகாரிகள் வட்டசபை, ஆப்ரிக்கா, மத்திய கிழக்கு, லத்தீன அமெரிக்கா போன்ற இடங்களில் இவ்வமைப்பு சந்தித்தது.

2008 ஆம் ஆண்டு துபாயில் பல்வேறு துறைகளை சார்ந்த 700 வல்லுனர்கள் பங்குபெற்ற "உலகளாவிய நிகழ்வுபட்டியலின் துவக்க சந்திப்பு "(Inaugural Summit on the Global Agenda) நடத்தப்பட்டது. இச்சந்திப்பில் உலகின் தற்போதைய 68 முக்கியமான பிரச்சனைகள் கண்டெடுக்கப்பட்டது.

உலக பொருளாதார மன்றம் 1971 ஆம் ஆண்டு சுவிட்சர்லாந்து நாட்டை சேர்ந்த க்லௌஸ் ஷ்வாப் என்னும் பொருளியல் பேராசிரியரால் நிறுவப்பட்டது. மேலும், இந்நிறுவனம் பல்வேறு துறைகளை சேர்ந்த உறுப்பினர்களை ஆராய்ச்சிகள் நடத்த உதவுகின்றது.

க்லௌஸ் ஷ்வாப், முதன்மை செயல் அதிகாரி, உலக பொருளாதார மன்றம்.

வெளி இணைப்புகள்
---------------

விக்கிமீடியா பொதுவகத்தில்,  
 ***World Economic Forum***   
என்பதின் ஊடகங்கள் உள்ளன. 

* உலக பொருளாதார மன்றம் இணையதள முதற்பக்கம்
* உலக பொருளாதார மன்றம் யூடியூபில்
*

வெளியீடுகள்
-----------

* 
* பரணிடப்பட்டது 2009-08-19 at the வந்தவழி இயந்திரம்
* பரணிடப்பட்டது 2008-05-22 at the வந்தவழி இயந்திரம்
*
சால்மன் மீன் என்பது சால்மனீட குடும்பத்தில் உள்ள மீன்களின் பொதுப் பெயராகும். இவற்றின் பெரும்பகுதியை கொண்டிருப்பது திருக்கை என்று சொல்லக்கூடிய ரே ஃபின்ட் (ray finned) மீன்களாகும். மற்ற மீன்கள் ட்ரௌட், சார், க்ரேலிங் மற்றும் வெண்மீனாகும்.
சால்மன் மீன்களின் தாயகம் வட அட்லாண்டிக் மற்றும் பசிபிக் கடலின் கழிமுகப் பகுதிகளாகும். சால்மைன் பலவகை மீன்கள் அவைகளின் தாயகம் இல்லாத வட அமெரிக்காவின் பெரும் ஏரி மற்றும் தென் அமெரிக்காவின் பாட்டகோனியா சுற்றுப்புற பகுதிகளில் இவை அறிமுகப் படுத்தப் பட்டுள்ளது. உலகின் பெரும் பகுதிகளில் இவ்வகை மீன்களின் பண்ணைகள் உள்ளன
இவைகளின் விசேஷம் என்னவென்றால் இவைகள் ஆற்றில் பிறந்து பின் கடலுக்கு வலசைப் போய் மறுபடியும் ஆற்றுக்கே தங்கள் இனத்தைப் பெருக்கிக் கொள்ள வரும். இவற்றின் பெரும்பாலான வகையான் மீன்கள் தங்கள் வாழ்நாளை நன்னீரிலே கழித்து விடும். 
நாட்டுப்புறவியல் படி அல்லது நாட்டுப்புற நம்பிக்கைப் படி இவ்வகை மீன்கள் பிறந்த அதே இடத்திற்கே இனப்பெருக்கம் செய்ய வரும் என்பதாகும். மீனைப் பின்தொடர்ந்து செய்யப் பட்ட ஆய்வின்படி அநேகமாக இந்த கருத்து சரியானதாக ஏற்றுக் கொள்ளப் படுகிறது. சில வகை மீன்கள் மட்டும் வலசையிலிருந்து திரும்பி வரும்போது திசை மாறி செல்வது கண்டறியப் பட்டுள்ளது. இவைகள் குறிப்பிட்ட இடத்திற்கே திரும்ப வருவது அவற்றின் ஆழமான நினவுத் திறனை காண்பிக்கிறது[பகுப்பு: திருவள்ளுர் மாவட்ட ஆசிரியர்களின் பங்களிப்பு]
சீன டயமண்ட் சூத்ரா நூல், உலகில் பழமையான அச்சிடப்பட்ட புத்தகம். 
***டயமண்ட் சூத்திரா*** அல்லது **வஜ்ர சூத்திரம்** (*Diamond Sūtra*; சமசுகிருதம்:***Vajracchedikā Prajñāpāramitā Sūtra***) என்பது மகாயான (பௌத்தம்) சூத்திரம் ஆகும். இந்த டயமண்ட் சூத்ராவானது, கிழக்கு ஆசியாவில் மிக செல்வாக்கு உள்ள மகாயான சூத்திரங்களில் ஒன்றாகும். ஜென் புத்தசமயத்தில் உள்ள பக்தி மற்றும் ஆய்வு ஆகியவற்றுக்கு ஒரு முக்கிய பொருளாக உள்ளது. இப்பொழுதும் அழியாமல் உள்ள ஆரம்பகால அச்சுப் புத்தகம் இது ஆகும்.

இந்தப் புத்தகத்தைப் பதிப்பிக்க நிதியுதவி செய்தவர் வாங் சியே. அவருடைய பெற்றோரின் நினைவாக இலவசமாக விநியோகிப்பதற்காக இந்த நூலை அவர் அச்சிட்டுள்ளார். சீனாவின் கான்சு மாகாணத்தின் டன்ஹுவாங் குகையில் டைமண்ட் சூத்ரா அச்சுப் புத்தகம் 1899-ல் கண்டெடுக்கப்பட்டது.

டயமண்ட் சூத்ராவின் சீன பதிப்பு ஒன்றின் நகலானது, ஆரேல் ஸ்டீன் என்பவரால் 20 ஆம் நூற்றாண்டின் தொடக்கத்தில் மஹாயனவிம்சிகா கையெழுத்துப் பிரதிகளில் கண்டெடுக்கப்பட்டது, இது கி.பி. 868 மே. 11 தேதியில் அச்சிடப்பட்டது.. இது கூட்டன்பர்க்கின் பைபிள் அச்சிடப்படுவதற்குக் கிட்டத்தட்ட 586 ஆண்டுகளுக்கு முன்பு நடந்திருக்கிறது. இந்த நூலின் ஒரு பிரதி பிரிட்டிஷ் நூலகத்தில் பாதுகாக்கப்படுகிறது. டைமண்ட் சூத்ரா நூலின் முகப்பில் அச்சிடப்பட்ட ஓவியம்தான், உலகிலேயே அச்சிடப்பட்ட முதல் ஓவியம் அட்டைப்படமும் என்பது குறிப்பிடத்தக்கது. இந்த நூல் குறித்து பிரித்தானிய நூலகம், *The earliest complete survival of a dated printed book.* (*உலகின் பழமையான முழுமைபெற்ற, தேதி இடப்பட்ட அச்சு நூல்*) என்று குறிப்பிடுகிறது."

மேற்கோள்கள்
-----------

1. ↑  Soeng, Mu (2000-06-15). *Diamond Sutra: Transforming the Way We Perceive the World*. Wisdom Publications. பக். 58. பன்னாட்டுத் தரப்புத்தக எண்:978-0-86171-160-4. Archived from the original on 2014-01-03.. பார்த்த நாள்: 11 May 2012.
2. ↑  "முதல் அச்சுப் புத்தகம் கூட்டன்பர்க் பதிப்பித்ததா?". *கட்டுரை*. தி இந்து. 4 ஏப்ரல் 2017. 4 ஏப்ரல் 2017 அன்று பார்க்கப்பட்டது.
3. ↑  "Online Gallery – Sacred Texts: Diamond Sutra". Bl.uk British Library. 2003-11-30. 10 November 2013 அன்று மூலம் பரணிடப்பட்டது. 2010-04-01 அன்று பார்க்கப்பட்டது.
**தமிழ்நாடு நெல் ஆராய்ச்சி நிறுவனம்** (*Tamil Nadu Rice Research Institute - TRRI*) என்பது தமிழ்நாடு வேளாண்மை பல்கலைக்கழகத்திற்குக் கீழ் இயங்கும் இந்திய அரசின் ஆராய்ச்சி நிறுவனங்களுள் ஒன்று. இது தஞ்சாவூர் மாவட்டத்தில் உள்ள ஆடுதுறையில் அமைந்துள்ளது.

1985ஆம் ஆண்டு ஏப்ரல் மாதம் தொடங்கப்பட்டது. தமிழ்நாடு வேளாண்மை பல்கலைக்கழகத்தின் கீழ் உள்ள வேளாண் கல்லூரி மற்றும் ஆராய்ச்சி மையங்களின் உதவியுடன் இப்பகுதியில் உள்ள மக்களுக்கான நெல் ஆராய்ச்சி தேவைகளை பூர்த்தி செய்து வருகிருது. இது நெல் மற்றும் நெல் சார்ந்த பயிர் முறை ஆய்வுக்கான முன்னணி செயல்பாட்டைக் கையாள்வதற்காக நிறுவப்பட்டது. நெல் மற்றும் நெல் அடிப்படையிலான பயிர் முறை ஆராய்ச்சியில் மாநிலத்தின் அனைத்து நிலையங்களின் ஆராய்ச்சி திட்டங்களை இந்நிறுவனம் ஒருங்கிணைக்கிறது. மேலும் தமிழ்நாடு வேளாண்மைப் பல்கலைக்கழகத்தின் இரண்டாம் பகுதி ஆராய்ச்சிக்கு ஒருங்கிணைந்த பொறுப்பு ஏற்றுக்கொள்கிறது.

மேற்கோள்கள்
-----------

1. ↑  "Tamil Nadu Agricultural University" (PDF). தமிழ்நாடு அரசு website.
2. ↑  "IRRI director visits research institute". தி இந்து. Feb 22, 2011. Archived from the original on பிப்ரவரி 26, 2011. .

வெளியிணைப்புகள்
---------------

* Tamil Nadu Rice Research Institute, Official website பரணிடப்பட்டது 2016-07-29 at the வந்தவழி இயந்திரம்
பதேபூர் சிக்ரிக் கோட்டை ஆக்ராவில் இருந்து சுமார் 40 கி.மீ.தூரத்தில் உள்ளது.இக்கோட்டையை அக்பர் கட்டினார். அவர் 1573ல் குஜராத்தின் மீது படையெடுத்து வெற்றி கொண்டதன் நினைவாக இக்கோட்டையைக் கட்டினார்.மேலும் அவர் சிக்ரியில் ஒரு பெரும் நகரை அமைத்தார்.

கோட்டை அமைப்பு:
ஆறு மைல் சுற்றளவில் உயர்ந்த மதி சுவர்களைக் கொண்ட இந்நகரின் ஒரு புறம் செயற்கை ஏரி அமைந்துள்ளது.சுவர்களின் உயரம் 32 அடி, அகல்ம் 11 அடி, இதன் முக்கிய வாயிலுக்கு புலந்த்தர்வாசா என்று பெயர்.தன் பொருள் "வெற்றி வாசல்" என்பதாகும்.இதன் கோபுரங்கள் நிலப் பரப்பில் இருந்து 176 அடிகள் உயரத்தில் அமைந்துள்ளன. இவை சலவைக் கற்களாலும், சிவப்புக் கூழாங்கற்களாலும் ஆனவை.

பதேபூர் சிக்ரியில் உள்ள முக்கியமான மாளிகைகளுள் ஒன்று திவானிசிகாஸ். இதில் அற்புத வேலைப்பாடமைந்த பெரிய தூணின் உச்சியில் ஒரு பளிங்கு மேடை உள்ளது.இதில் அக்பர் அமர்து பல அறிஞர்களுடன் விவாதிப்பார். இக்கோட்டையில் அக்பர் சதுரங்கம் விளையாடிய இடம் ஒன்று உள்ளது. மனிதர்களை சதுரங்கக் காய்களாக அவர் பயன்படுத்தி விளையாடியுள்ளார்.இதற்காகத் தரையில் வெள்ளை, கறுப்புக் கற்கள் பதிக்கப் பட்டுள்ளதை இங்குக் காணலாம்.
**பறக்காத பறவைகள்** பறக்கும் மூதாதையரிலிருந்து தோன்றியவையாகும். ஏறத்தாழ நாற்பது பறக்காத பறவையினங்கள் இப்பொழுது உலகில் உள்ளன. தீக்கோழி, எமு, கிவி, பென்குயின் என்பன பறக்காத பறவையினங்களில் சிலவாகும். கொன்றுண்ணிகள் அற்ற பிரதேசங்களில் வாழ்ந்தமையாலேயே இப்பறவைகள் தம் பறக்கும் ஆற்றலை இழந்துள்ளன. இதற்கு தீக்கோழி விதிவிலக்காகும். ஆபிரிக்க சவன்னா வெளிகளில் வாழும் தீக்கோழி தன் நகங்களுடைய பலமான கால்களை எதிரிகளைத் தாக்கப் பயன்படுத்துகிறது.

நியூசிலாந்திலேயே அதிக எண்ணிக்கையான பறக்காத பறவைகள் காணப்படுகின்றன. இதற்கான காரணம் சுமார் 1000 ஆண்டுகளுக்கு முன் மனிதன் அங்கு குடியேறாதவரை மூன்று வகையான வௌவால்களைத் தவிர வேறெந்த நிலத்தில் வாழும் பாலூட்டிகளும் காணப்படாமையாகும். பறக்காத பறவைகளின் பிரதான எதிரிகளாக பெரிய பறவைகளே காணப்பட்டன. ஆனால் மனிதக் குடியேற்றத்தின் பின் பெருமளவு பறக்காத பறவையினங்கள் அழிக்கப்பட்டுள்ளன. பெரிய ஓக், டோடோ போன்றவை அவற்றுள் சில.

பறக்காத பறவைகளைப் பிடித்து வளர்ப்பது இலகுவானது. ஏனெனில் அவற்றுக்கு கூண்டுகள் தேவையில்லை. தீக்கோழிகள் இறகு, தோல், இறைச்சி என்பவற்றைப் பெற்றுக் கொள்வதற்காகப் பண்ணைகளில் வளர்க்கப்படுகின்றன. உலகின் மிகப்பெரிய பறக்காத பறவை தீக்கோழி ஆகும். அதுவே உயிர்வாழும் பறவைகளுள்ளும் பெரியது.

இவற்றையும் பார்க்கவும்
----------------------

* அழிந்த பறவைகள்
தமிழ்நாடு வேளாண்மைப் பல்கலைக்கழகத்தின் ஆராய்ச்சி இயக்கத்தின் கட்டுப்பாட்டில் இருக்கும் 13 நிறுவனங்களில் ஒன்று **அம்பாசமுத்திரம் நெல் ஆராய்ச்சி நிலையம்** (Rice Research Station, Ambasamudram) ஆகும். நெல் ஆராய்ச்சிக்கென்று ஆரம்பிக்கப்பட்ட நிலையங்களில் இது மூன்றாவதாக கருதப்படுகிறது. இது பேராசிரியர் மற்றும் தலைவரின் நேரடிக்கட்டுப்பாட்டில் உள்ளது.

இது மேற்கு தொடர்ச்சி மலைக்கு அருகில் அமைந்துள்ளது. தாமிரபரணி ஆற்றுப் பாசனத்தின் நெல் சாகுபடியில் ஏற்படும் இன்னல்களைக் களைய 1937ஆம் ஆண்டு ஆரம்பிக்கப்பட்டது. திருநெல்வேலி-பாபநாசம் நெடுஞ்சாலையில் (SH-178) உள்ளது

விவசாயப் பட்டயப்படிப்பு
-----------------------

அம்பாசமுத்திரம் நெல் ஆராய்ச்சி நிலையத்தில் உள்ள வேளாண்மை மையத்தில் பட்டயப்படிப்பு (Diplomo in Agriculture Sciences, DSc. (Agri)) கற்பிக்கப்படு்கிறது. இது தமிழ் நாடு வேளாண்மைப்பல்கலைக் கழகத்தின் பட்டயப்படிப்பு கற்பிக்கப்படும் ஆறு வேளாண்மை ஆராய்ச்சி நிலையங்களில் ஒன்றாகும். மற்ற ஐந்து நிலையங்களாவன:
வேளாண்மை எண்ணெய் வித்துகள் ஆராய்ச்சி நிலையம் (திண்டிவனம்), வேளாண்மை ஆராய்ச்சி நிலையம் (கோவில்பட்டி), வேளாண்மை மண்டல ஆராய்ச்சி நிலையம் (பவானிசாகர்), தோட்டக் கலை ஆராய்ச்சி நிலையம் (பேச்சிப்பாறை) மற்றும் வேளாண் ஆராய்ச்சி நிலையம் (அருப்புக்கோட்டை)

இரகங்கள் வெளியீடு
=================

கடந்த 70 வருடங்களில் 20 இரகங்கள் வெளியிடப்பட்டிருக்கிறது. 1986 இல் வெளியிடப்பட்ட ஏஎஸ்டி 16 இன்றும் விவசாயிகளால் விரும்பி பயிடப்படும் ஒரு இரகமாகும்

விருதுகள்
=========

தமிழ்நாடு வேளாண்மைப் பல்கலைக் கழகத்தால் 1996 ஆம் ஆண்டு சிறந்த ஆராய்ச்சி நிலையத்திற்கான விருது வழங்கப்பட்டது

மேற்கோள்கள்
===========

1. ↑  "காப்பகப்படுத்தப்பட்ட நகல்". 2014-12-27 அன்று மூலம் பரணிடப்பட்டது. 2015-02-03 அன்று பார்க்கப்பட்டது.
2. 1 2 3 4
3. ↑
**பிறீடிகார்ட் கிளாற்சிலே** (Fridegart Glatzle, 24 நவம்பர், 1920 - 14 மார்ச், 2015) யெர்மனிய செரமிக் பெண் கலைஞர் ஆவார். இவர் யெர்மனியின் ஸ்ருட்கார்ட் (Stuttgart) நகரைப் பிறப்பிடமாகவும், யெர்மனியின் கார்ள்ஸ்றூகே (Karlsruhe) நகரை வதிவிடமாகவும் கொண்டவர்.

கலை
---

இவர் அறுபதுகளில் பல் வேறு பொருட்களைப் பாவித்து, புதிய கலவைகளுடன் செரமிக்குக்கு ஒரு புதியபாதையைக் கண்டு பிடித்தார்.. இவர் 1951 இலிருந்து 1979 ஆண்டு காலப்பகுதிக்குள் தான் கடமையாற்றிய மயோலிக்கா (majolika ) என்ற செரமிக் (Ceramic) நிறுவனத்தில் உற்பத்தி செய்த செரமிக் வடிவங்களில் 1222 வடிவங்கள் தொடர் உற்பத்தி வடிவங்களாக பதிவு செய்யப்பட்டுள்ளன. இவரால் செய்யப்பெற்ற பூச்சாடிகளும், கோப்பைகளும், சட்டிகளும், சுவர் ஓடுகளும் இன்றும் விற்பனையில் உள்ளன. குறிப்பிட்ட சில அருங்காட்சியகத்தில் வைக்கப் பெற்றுள்ளன.

கல்வி
-----

இவர் சிறுவயதில் தான் ஒரு பாடகியாக வரவேண்டும் என்றே ஆசை கொண்டிருந்தார். இரண்டாவது உலகயுத்தமும், அதைத் தொடர்ந்த கடினமான வாழ்க்கையும் அவரது ஆசைக்குத் தடையாகி விட்டன. அதன் பின் அவரது தொழிற்கல்வி அவரை செரமிக் கலைஞராக்கியது. ஆனாலும் அவரது பாடவேண்டும் என்ற ஆர்வத்தால் ஒய்வு நேரங்களிலும், ஓய்வுக் காலங்களிலும் தேவாலயங்களில் பாடினார்.

குடும்பமும் வாழ்க்கையும்
------------------------

இவர் மற்றவர்களுக்கு உதவி செய்வதிலும் பெரும் ஆர்வம் கொண்டிருந்தார். இவரது நகரில் அகதிகள் முகாம் ஒன்று இருந்தது. அங்கு தானாகவே சென்று பல உதவிகள் செய்தார். அகதிகளாக இருந்த இலங்கைத் தமிழரும், ஆபிரிக்கரும் இவரை மம்மா (அம்மா) என்றும், கிராண்ட்மா (அம்மம்மா) என்றும் அன்போடு அழைத்தார்கள்.

பரிசுகள்
--------

இவரது தனித்துவமான தயாரிப்புகளுக்காக 1959 இல் சிறந்த கைவினையாளர்களுக்கான தேசியப் பரிசு வழங்கப் பெற்றது.

இவரது கைவினை பற்றிய தகவல்கள் அடங்கிய நூல்கள்
--------------------------------------------

* Fridegart Glatzle: Keramik aus 5 Jahrzehnten - Peter Schmitt
* Antiques & Collectibles
* Allgemeines Künstlerlexikon - A-Alanson

வெளி இணைப்புகள்
---------------

* [*தொடர்பிழந்த இணைப்பு*]
* Vase 9002 Entwurf Fridegart Glatzle Karlsruhe பரணிடப்பட்டது 2016-03-08 at the வந்தவழி இயந்திரம்
* Allgemeines Künstlerlexikon: A-Alanson
* Fridegart Glatzle: Keramik aus 5 Jahrzehnten; eine Ausstellung zum 80. Geburtstag der Kunsthandwerkerin mit Arbeiten aus Plochinger Privatbesitz, Johanniter- stift Plochingen, 10. Nov. 2000 bis 2. Januar 2001, [in der Staatlichen Majolika-Manufaktur, Karlsruhe (ab 29.11.2000)]

மேற்கோள்கள்
-----------



1. 1 2
2. ↑
போலோ
**போலோ (Polo)** என்பது குதிரையின் மீது அமர்ந்துகொண்டு, நீண்ட கழியினால் பந்தை அடித்து ஆடும் விளையாட்டு ஆகும்.

தோற்றம்
-------

இது ஒரு பழமையான விளையாட்டு. இரண்டாயிரம் ஆண்டுகளுக்கு முன்னரே பாரசீகர்கள் இந்த விளையாட்டை விளையாடினர். அங்கிருந்து இந்தியர்கள் இதை அறிந்து கொண்டனர். இந்தியாவிலிருந்து பிறகு ஆங்கிலேயர் மூலமாக மற்ற நாடுகளுக்கும் இந்த விளையாட்டு பரவியது.

போலோ ஆட்டக்களம்
---------------

போலோ ஆட்டக்களம் 275 மீட்டர் நீளமும் 138 மீட்டர் அகலமும் உள்ள புல் தரை. அகலப் பக்கங்களில் நடுவில் 8 மீட்டர் இடைவெளியில் இரண்டிரண்டு கம்பங்கள் நடப்பட்டிருக்கும். இக்கம்பங்களுக்கு இடையில் பந்து செல்லுமாறு அடித்து **கோல் (Goal)** போட வேண்டும். பந்து வெள்ளை வர்ணம் தீட்டப்பட்டிருக்கும். பந்தை அடிக்கப் பிரம்பு அல்லது மூங்கிலினாலான 3½ மீட்டர் நீளமுள்ள கழியை ஆட்டக்காரர்கள் பயன்படுத்துவர்.

விளையாடும் முறை
---------------

போலோ விளையாட்டில் இரு அணிகள் இருக்கும். ஒவ்வொரு அணியிலும் நான்கு ஆட்டக்காரர்கள் இருப்பார்கள். எதிர் அணியின் கோலினுள் பந்தை அடிப்பதே ஆட்டத்தின் குறிக்கோள். ஆட்டக்காரர்கள் விதிகளை மீறாமல் பார்த்துக்கொள்ள இரண்டு நடுவர்கள் இருப்பார்கள். குறிப்பிட்ட நேரத்திற்குள் அதிகமான கோல் போடும் அணியினர் வெற்றிபெற்றவர்களாவர்.

இயல்பு
------

போலோ மிக விரைவான ஓர் விளையாட்டு. இதை விளையாடுவதற்குக் குதிரைகள் தக்க பயிற்சி பெற்றிருக்க வேண்டும்.

மேற்கோள்கள்
-----------

1. ↑  "The History of Polo". *Polomuseum.com*. 27 March 2015 அன்று பார்க்கப்பட்டது.
2. ↑  "The origins and history of Polo". *Historic-uk.com*. 27 March 2015 அன்று பார்க்கப்பட்டது.
மன அழுத்தம் என்பது உணர்திற (மனிதன் அல்லது விலங்கு) உயிரினத்தில் உடல் ரீதியாக அல்லது மன ரீதியாக ஏற்படும் தாக்கங்களுக்கு சரியான முறையில் எதிர்ச் செயலை செய்ய முடியாத நிலை தோன்றுவதன் தொடர்விளைவு அல்லது பின்விளைவாகும். மனிதனுக்கான மன அழுத்த மேலான்மையைக் குறித்து இக்கட்டுரை விவரிக்கிறது.

மன அழுத்த மேலாண்மை
------------------

ஒருவர் மன அழுத்தம் இன்றி வாழ்வது என்பது இயலாதது. மன அழுத்தம் என்பது வாழ்க்கையில் நடக்கும் நிகழ்ச்சிகள் மற்றும் மாற்றங்களுக்கேற்ற நமது உடலின் எதிர்வினையாகும். அது உடலில் வேதியியல் மாற்றத்தை உண்டாக்குகிறது.மன அழுத்த மேலாண்மை என்பது ஒருவருடைய மன அழுத்தம் மற்றும் தீவிர மன அழுத்தங்களை போக்கி வாழ்க்கையில் சிறப்பாக வாழ உதவும் உத்திகள் மற்றும் உளவியல் சோதனையின் பயன்பாடே மன அழுத்த மேலாண்மை ஆகும்.

மன அழுத்தம் அறிகுறிகள்
----------------------

உடலில் ஏற்படும் அறிகுறிகள்
வயிற்றுப் புண், வயிற்று வலி, குடல் தொடர்பான நோய்கள்.

மனதில் ஏற்படும் அறிகுறிகள்
--------------------------

மனக் குழப்பம், துன்பத்தை அதிகமாக உணர்தல் ஆகியவை மன அழுத்தத்தின் அறிகுறிகளாகக் கருதப்படுகின்றன.

உணர்ச்சியின் அறிகுறிகள்
-----------------------

கோபம், எரிச்சல், வருத்தம், தனிமைப்படுத்தப்பட்ட உணர்வு, பகிர்ந்து கொள்ள யாருமில்லை என்ற எண்ணம்.

மன அழுத்தத்தை ஏற்படுத்தும் காரணிகள்
-----------------------------------

பணி இடம்
குடும்பம்
மன அழுத்தத்தைத் தடுத்தலுக்கான உத்திகள்
உடற்பயிற்சி
தியானம்
அமைதி தரும் இடங்களுக்கு செல்லுதல்
பொழுதுபோக்கு
உணர்வுகளைப் பகிர்ந்து கொள்ளுதல்
நேரத்தைத் திட்டமிடல்
சரிவிகித உணவும் சரியான உறக்கமும்
ஏற்றுக் கொள்ளும் மனநிலை

சான்றாதாரம்
-----------

ஆளுமை மேம்பாடு(டிசம்பர்-2010).முனைவர். இரா.சாந்தகுமாரி, ச.வைரவராஜ்.மன அழுத்தமேலாண்மை பக்.158-160. சாந்தா பப்ளிஷர்ஸ்,சென்னை.


1. ↑  *The Stress of Life*, Hans Selye, New York: McGraw-Hill, 1956.
2. ↑  "Stress Management". Wikipedia Foundation. 2017. 6 சூலை 2017 அன்று பார்க்கப்பட்டது.
இலங்கையின் பூந்தல தேசிய வனத்தில், பறக்கும் ஒரு வயது வந்த வெள்ளை வயிறு கடற்கழுகு
**வெள்ளை வயிறு கடற்கழுகு** அல்லது **வெண்மார்பு கடற்கழுகு** (*white-bellied sea eagle* அல்லது *white-breasted sea eagle*) என்று அழைக்கப்படுவது பாறுக் குடும்பத்தைச் ஒரு பெரிய பகலாடி கொன்றுண்ணிப் பறவை ஆகும். இதை 1788 ஆம் ஆண்டில் ஜோஹன் ஃப்ரெட்ரிக் க்மெலின் முதலில் விவரித்தார். இது சாலமன் தீவுகளின் சான்ஃபோர்டின் கடல் கழுகுடன் நெருக்கமாக தொடர்புடையது. மேலும் இவை இரண்டும் நெருங்கிய தொடர்புடைய உயிரினக் குழுவாக கருதப்படுகின்றன. வயது வந்த இந்த கடற் கழுகுகளின் தலை, மார்பு, அடிவயிறு, பிட்டம் போன்றவை வெள்ளை நிறத்தில் இருக்கும். முதுகும், சிறகுகளும் கருஞ்சாம்பல் நிறத்தில் இருக்கும். இவை பறக்கும்போது சிறகுகளின் அடிப்பகுதி சரிபாதி வெள்ளை நிறத்திலும் இறகுகள் கருப்பு நிறத்திலும் இருப்பது நன்கு புலப்படும். அனைத்து *கடல் கழுகு* இனங்களையும் போலவே இதன் வால் குறுகியதாகவும், ஆப்பு வடிவத்திலும் இருக்கும். இக் கழுகுகளில் பெண் பறவைகள் ஆண் பறவைகளை விட சற்று பெரியதாக இருகும். மேலும் இவை 90 cm (35 in) நீளமும், 2.2 m (7.2 ft) வரையிலான சிறகுகளுடன், 4.5 kg (9.9 lb) எடையுடன் இருக்கும். இந்தக் கழுகுகளில் இளம் பறவைகள் துவக்கத்தில் இதன் பெற்றோரைப் போல தோன்றாது. இளம் பறவைகளின் சிறகுகள் கருப்பு நிறத்துக்கு பதில் கரும் பழுப்பு நிறமாக தோன்றும். பறக்கும்போது இளம் பறவையின் வால்பகுதி பாதி அளவுக்கு வெண்மை நிறத்துக்கு பதில் கருஞ்சாம்பல் நிறதில் காணப்படும். இவை ஐந்து அல்லது ஆறு வயதுக்குள் படிப்படியாக தன் பெற்றோரின் நிறத்துக்கு மாறும். இந்த பறவையில் ஒலியானது காட்டு வாத்தின் ஓசையை ஒத்து இருக்கும்.

இவை இந்தியா மற்றும் இலங்கையிலிருந்து தென்கிழக்காசியா வழியாக ஆத்திரேலியா வரை கடற்கரைகள் மற்றும் முக்கிய நீர்வழிகளில் வசிக்கின்றன. இந்த கடல் கழுகுகள் தண்ணீருக்கு அருகில் இனப்பெருக்கம் செய்தும் வேட்டையாடி வாழ்ந்தும் வருகின்றன. இவற்றின் உணவில் மீன் பாதியளவு இடம்பெறுகிறது. இவை வாய்ப்பு கிடைத்தால் இறந்த பலவகையான விலங்குகளின் இறைச்சியை உண்கின்றன. உலகளவில் இவை *தீவாய்ப்பு கவலை குறைந்த இனங்கள்* என மதிப்பிடப்பட்டாலும், தாய்லாந்து மற்றும் தென்கிழக்கு ஆஸ்திரேலியாவின் தென்கிழக்கு ஆசியாவின் சில பகுதிகளில் இதன் எண்ணிக்கை குறைந்துள்ளது. இது ஆஸ்திரேலியாவின் விக்டோரியா மாநிலத்தில் *அச்சுறுத்தலுக்கு உள்ளனதாகவும்*, தெற்கு ஆஸ்திரேலியா, தாசுமேனியாவில் *பாதிக்கப்படக்கூடியதாகவும்* தரப்படுத்தப்பட்டுள்ளது. இதன் வாழ்விடத்திற்கு மனித இடையூறு முக்கிய அச்சுறுத்தலாக உள்ளது. இதன் கூடுகளுக்கு அருகில் மனிதர்களின் செயல்பாடுகளாலும், இதன் இனப்பெருக்கம் பாதிக்கிறது. மேலும் கடற்கரைக்கு அருகில் இவை கூடு கட்ட பொருத்தமாக உள்ள மரங்களை வெட்டுவதினாலும் இந்த கழுகுகளின் எண்ணிக்கை குறைய காரணமாகிறது. வெள்ளை வயிறு கடல் கழுகானது ஆஸ்திரேலியாவின் பல பகுதிகளில் உள்ள பழங்குடி மக்களால் மதிக்கப்படுகிறது. மேலும் அது குறித்து பல்வேறு நாட்டுப்புறக் கதைகளும் அவர்கள் மத்தியில் உள்ளன.

மேற்கோள்கள்
-----------

 

1. ↑  IUCN Red List 2012.
**ஷசி காந்த் ஷர்மா** (Shashi Kant Sharma, शशिकांत शर्मा) 1976 ஆண்டு பீகார் பணியிடைப் பிரிவைச் சேர்ந்த ஓய்வு பெற்ற ஒரு இந்திய குடிமைப் பணியாளர். இந்திய அரசின் தகவல் தொழில்நுட்பம், நிதி, பாதுகாப்புத் துறைகளின் செயலாரகப் பணியாற்றிய இவர் ஒரு முன்னாள் தலைமைக் கணக்குத் தணிக்கையாளர் ஆவார். 2013 மே 23 ல் வினோத் ராயை தொடர்ந்து இந்திய அரசின் 12 வது உயர் தணிக்கையாளராகப் பொறுப்பேற்றார். 

ஜூலை 2014 இல் அவர் ஐக்கிய நாடுகள் சபையின் தணிக்கைக் குழு உறுப்பினராகப் பொறுப்பேற்றார். 2017 ஆம் ஆண்டு ஜனவரி 11 ஆம் நாள் முதல் செப்டம்பர் 24 ஆம் நாள் வரை ஐக்கிய நாடுகள் சபையின் தணிக்கைக் குழுத் தலைவராகப் பணியாற்றியபோது ஐக்கிய நாடுகள் சபையில் தணிக்கை செய்த முதல் இந்தியத் தலைமைக் கணக்குத் தணிக்கையாளர் என்ற சிறப்பைப் பெற்றார். மீயுயர் தணிக்கை நிறுவனங்களின் பன்னாட்டுக் கூட்டமைப்பில் அறிவுப்பகிர்வு மற்றும் அறிவுச்சேவைகள் குழுவின் தலைவர் பொறுப்பில் ஐக்கிய நாடுகள் புறத்தணிக்கையாளர் குழுவின் உறுப்பினாகவும் பண்யாற்றியுள்ளார.

ஐக்கிய நாடுகள் சபையின் தணிக்கைக் குழுத் தலைவராக அவருடைய பொறுப்பு ஐக்கிய நாடுகள் சபையின் சிறுவர் நிதியம் (UNICEF), ஐக்கிய நாடுகளின் கூட்டு ஊழியர் ஓய்வூதிய நிதியம் (UNJSPF), ஐக்கிய நாடுகள் சபையின் இழப்பீடு ஆணையம், பன்னாட்டு வாணிப மையம், ஐக்கிய நாடுகள் திட்டங்களுக்கான அலுவலகம் ஆகியவற்றிலும், மேலும் ஐக்கிய நாடுகள் அவையின் அமைதிகாக்கும் நடவடிக்கைகளின் ஆறு திட்டங்களிலும் தணிக்கை செய்வதாகும்.

சான்றுகள்
---------

1. ↑  "Defence Secretary Shashi Kant Sharma to be new CAG". The Hindu. 21 மே 2013. 12 ஆகத்து 2019 அன்று பார்க்கப்பட்டது.
2. ↑  Jha, Jithesh (22 மே 2013). "Shashi Kant Sharma Appointed as the New Comptroller & Auditor General of India". jagranjosh. 12 ஆகத்து 2019 அன்று பார்க்கப்பட்டது.
3. ↑
4. ↑  "Shri Shashi Kant Sharma, C&AG of India takes over as Chairman of the UN Board of Auditors" (PDF). *Comptroller and Auditor General of India*. 11 January 2017. 2017-04-02 அன்று மூலம் (PDF) பரணிடப்பட்டது. 25 September 2017 அன்று பார்க்கப்பட்டது.